
0. 
Introducció. 
Més precarietat en cada Reforma Laboral 


Fa poc més de dos anys que es va editar aquest llibret que ara reeditem i actualit- 
zem, en aquell moment analitzàvem la deriva de reformes laborals que havien dut 
a terme els diferents governs del PSOE i el PP des de l'aprovació de l'Estatut dels 
Treballadors i Treballadores. 


El temps, desgraciadament, ha donat la raó als pronòstics més pessimistes. 
Primer, el govern Zapatero i després el de Rajoy, en només dos anys, han po- 
sat els drets laborals de cap per avall, amb dues Reformes Laborals, una de la 
Seguretat Social i una més de la Negociació Col:lectiva, que han retallat fins a 
límits poc imaginables. 


La normativa en matèria de dret laboral reflecteix de forma clara i precisa la situa- 
ció concreta de la lluita de classes de cada època. Cada classe social ha intentat 
i intenta imposar un marc legal que la beneficii respecte a la classe contrària, i 
cadascuna de les Reformes Laborals expressa la capacitat concreta de pressió de 
cada classe en aquell moment. 

Una mínima anàlisi de les successives reformes laborals i de la Seguretat Social a 
l'Estat espanyol de les darreres tres dècades dibuixa un escenari de feblesa de la 
classe treballadora, i un poder aclaparador de la classe capitalista per a imposar 
els seus interessos en forma de lleis laborals. 


A poc més de 30 anys de l'aprovació de l'Estatut dels Treballadors i Treballadores 
l'any 1980, ja es poden mirar amb perspectiva aquestes tres dècades marcades 
per cinc Reformes Laborals "formals", i 52 reformes laborals que han estat ano- 
menades "informals". 


La comparació entre la situació dels treballadors i treballadores catalanes l'any 
2012 i la dels de l'any 1976, any de la mort del dictador, no deixa lloc a cap dubte. 
Els anys de monarquia constitucional a l'Estat espanyol han estat un període de 
contínues i successives regressions en els drets de la classe treballadora. Pocs 
podien arribar a imaginar-se que els drets socials adquirits durant els darrers 
i convulsos anys el franquisme, amb un important i mobilitzat moviment obrer, 
s'anirien perdent i devaluant amb l'arribada del parlamentarisme i el regnat de 
Joan Carles I. 


Així mateix, els exemples en són evidents: l'any 1976 les Empreses de Treball 
Temporal (ETT) i qualsevol forma de prestamisme laboral estaven radicalment 
prohibits, els contractes temporals i precaris han anat guanyant terreny en el 
mercat laboral fins a arribar a més del 9590 del total dels contractes realitzats, 
les indemnitzacions per acomiadaments han anat reduint-se dràsticament amb el 
temps fins a gairebé la tercera part, s'han reduit la pràctica totalitat de les presta- 
cions de la Seguretat Social, ha crescut la subcontractació i han aparegut les mil i 
una cares de la precarietat en forma de becaris, falsos autònoms o els contractes 
de pràctiques, entre molts d'altres exemples. 


Per posar només alguns dels múltiples exemples que apareixeran en les properes 
pàgines, una persona treballadora en situació de baixa mèdica al 1980 no podia 
ser acomiadada per l'empresari, ja que la llei entenia que l'estaven discriminant 
pel seu estat de salut, mentre que al 2012 aquest mateix acomiadament no només 
és totalment legal, sinó que redueix considerablement la indemnització, en una 
clara discriminació de la treballadora malalta. 


L'any 1977 un treballador/a que havia estat acomiadat de forma improcedent po- 
dia triar entre tornar a l'empresa o cobrar la indemnització, mentre que l'any 2012 
és l'empresari qui tria si reincorporar-la o pagar-li la indemnització. l, a més a 
més, la indemnització a percebre s'ha reduit pràcticament a la tercera part (de 60 
dies per any treballat a 33 o 20 dies). En tots aquests exemples el resultat és el 
mateix, més poder per a l'empresa, menys capacitat d'actuació i de defensa dels 
treballadors i treballadores pel que fa als seus drets. 

Curiosament, totes les Reformes Laborals han aixecat la bandera de la lluita contra 
la precarietat, la temporalitat, l'atur i la sinistralitat laboral. Però cap d'aquests 
objectius s'ha assolit, ans al contrari, s'han disparat les taxes de precarietat, l'atur 
avui dia ha superat àmpliament la xifra rècord d'1 milió de persones als Paisos 
Catalans, i la xacra de la sinistralitat s'ha mantingut en idèntics nivells que fa tres 
dècades, tot i l'aprovació de la llei de prevenció de riscos laborals l'any 1995, que 
dista molt de ser mínimament aplicada. 


Tal com es podrà comprovar en la lectura de les properes pàgines, el nou marc 
jurídic espanyol sorgit de la reforma del franquisme ha significat una devaluació 
contínua dels drets dels treballadors i treballadores catalanes, i les darreres de- 
claracions públiques de ministres i empresaris apunten que aquest procés encara 
s'intentarà accentuar en els propers anys. L'objectiu és clar: acabar amb els drets 
laborals perquè s'argumenta que treuen "competitivitat". 


Les argumentacions que actualment el Govern espanyol de Rajoy ha posat sobre 
la taula per a la nova Reforma Laboral segueixen el mateix esquema que les ante- 
riors. S'emparen en la lluita contra l'atur, tot i que les anteriors reformes només 
han portat més atur. Diuen combatre la precarietat i la temporalitat, però han estat 
elles les que han estès aquesta Xacra social que tant patiment comporta a àmplies 
capes de la ciutadania. 


Per tant, no ens podem deixar enganyar un altre cop. La Reforma Laboral de 2012, 
com les anteriors, no té com a objectiu la lluita contra l'atur i la precarietat, sinó 


que proposa una sèrie de mesures que augmentaran el benefici empresarial a costa 
dels drets de la classe treballadora. 

OBJECTIU: ACABAR AMB ELS DRETS LABORALS 


ACOMIADAMENT IMPROCEDENT 


977 


e Indemnització de 60 dies per any treballat, amb el límit de 5 anualitats. 


e El treballador o treballadora té l'opció d'incorporar-se de nou a l'empresa o d'optar 
per la indemnització. 


980 


e Indemnització de 45 dies, amb el límit de 3,5 anualitats. 


e El treballador o treballadora ja no té l'opció d'incorporar-se de nou a l'empresa. 


994 


e Ampliació dels casos d'aplicació d' "acomiadament objectiu", amb indemnització de 20 dies. 


997 


e Nou contracte "bonificat" (per a col.lectius de dones, aturats i aturades, i majors de 45 
anys) amb acomiadament de 33 dies, amb un límit de 2 anualitats. 


e Nova ampliació dels casos d'aplicació d' "acomiadament objectiu". 


e El contracte amb acomiadament de 33 dies, amb un límit de 2 anualitats s'estén a 
quasi tots els col.lectius. 


e L'empresari pot acomiadar amb 20 dies per "possibles pèrdues futures". 


e El contracte amb acomiadament de 33 dies, amb un límit de 2 anualitats serà l'únic 
existent, i s'aplicarà també als contractes anteriors. 


e L'empresari pot acomiadar amb 20 dies amb només "reduccions d'ingressos" de tres 
trimestres. 

e Supressió dels salaris de tramitació. 


e Eliminació de les limitacions a les ETT, que poden actuar en funcions d'INEM. 


Propostes de la patronal per al futur 


e Nou contracte únic amb indemnització de 20 dies per any treballat (o encara menor). 

PRINCIPALS REGRESSIONS EN ELS DRETS LABORALS 


e S'incorporen nous tipus de contractes eventuals i precaris. 
e S'augmenta de 10a 15 els anys mínims de cotització per a tenir dret a la jubilació. 


1994 


e Legalització del prestamisme laboral, les ETT. 


e Nova ampliació dels contractes temporals, amb més tipus de contractes d'obra i eventuals. 


e Incorporació del contracte d'aprenentatge, sense cotització a la Seguretat Social. 


e Legalització de l'acomiadament dels treballadors i treballadores en situació de baixa mèdica. 


1997 


e Els treballadors i treballadores en situació de baixa que són acomiadats no 
continuaran rebent la prestació d'Incapacitat Temporal, sinó la d'atur. 


e Augment de les bonificacions a la Seguretat Social per a les empreses. 


endavant.org 


10 


11 


e Enduriment de les condicions per a l'accés a les prestacions d'atur. 


007 


e Enduriment de les condicions per a l'accés a les prestacions de jubilació i reducció de 
les prestacions d'invalidesa. 


e Ampliació de l'edat de jubilació als 67 anys. 


e Reducció general de les pensions en un 2099. 


e Ampliació de les possibilitats de no complir el Conveni Col.lectiu. 


e Els Convenis Col-lectius d'empresa poden reduir drets i salaris dels Convenis de sector. 


e Les empreses poden no complir els salaris i drets del Conveni Col-lectiu amb només 
dos trimestres de disminució d'ingressos. 


e Nou contracte per a empreses de menys de 50 treballadors i treballadores amb un 
període de prova d'un any. 


RJ 

1. 
De la Llei de Relacions Laborals 
(1976) a la primera Reforma Laboral 


d'UGT i PSOE (1984) 


La situació política i social als Paisos Catalans en els darrers anys de vida del dictador 
Francisco Franco va ser d'un augment considerable de la lluita i organització de la classe 
treballadora, que en un període de temps relativament curt va aconseguir una sèrie im- 
portant de drets laborals, a més d'importants millores salarials en les negociacions dels 
Convenis Col-lectius. 

Aquesta realitat de millores socials i laborals aconseguides en les lluites dels anys 1970 
contrasta amb el fet que en aquelles dates els sindicats no eren legals, i ni tan sols tenien 
marcs de representació a les empreses. 

La Llei de Relacions Laborals d'abril de 1976 


e En cas d'acomiadament improcedent, el treballador/a té l'opció d'incorporar-se 
de nou a l'empresa o d'optar per la indemnització. 

e Indemnització en cas d'acomiadament improcedent de 60 dies per any treballat, 
amb el límit de 5 anualitats. 


Va significar sense dubte el nivell més alt de garantia de drets en el contracte de tre- 
ball de què fins ara han gaudit els treballadors i treballadores catalans en les darreres 
dècades, els exemples en són múltiples, i segurament el més conegut és que en cas 
d'acomiadament declarat improcedent, és el treballador/a qui tenia l'opció d'incorporar- 
se de nou a l'empresa o d'optar per la indemnització. 


En tot cas, també destaca que la quantia de la indemnització per acomiadament declarat 
improcedent era d'un mínim de 6 mesos amb 60 dies per any treballat, amb un límit de 
5 anualitats (pràcticament el doble que l'actual), que s'arribaven a doblar en els casos 
de família nombrosa i dels majors de 55 anys, a més d'imperar legalment la primacia de 
la contractació indefinida i, per tant, després del període de prova, llevat de casos molt 
excepcionals, es passava a tenir contracte indefinit. 


Destaca el fet que aquest nou marc jurídic laboral es va donar amb la pràctica totalitat 
d'organitzacions i sindicats obrers a la clandestinitat, però amb una capacitat de lluita i 
combativitat que arribarà al seu estadi més elevat en aquests anys. 


En tot cas, alguns d'aquests drets laborals van durar ben poc, ja que el Reial Decret del 4 
de març de 1977 va suprimir el ja citat "dret a la readmissió" i va rebaixar les quanties de 
les indemnitzacions, introduint alhora l'acomiadament objectiu individual i la possibilitat 
de la reestructuració de plantilles. 


Els Pactes de la Moncloa 


e Els grans pactes entre els sectors "moderats" del franquisme i de l'oposició 
reformista que van establir també el nou marc de relacions laborals. 


El context polític i sindical va canviar radicalment amb els anomenats Pactes de la Mon- 
cloa, un dels grans acords de consolidació del nou sistema jurídic i polític sorgit de la 


reforma del franquisme. 


Els sindicats van ser legalitzats el mes d'abril de 1977 i l'octubre d'aquell mateix any els 
partits polítics que donaven suport a la "reforma" del franquisme finclòs el PCE i, per 

tant, també el PSUC, PCPV i el PCIB) van firmar els Pactes de la Moncloa, i encara que 
els sindicats CCOO i UGT no el van firmar, els van recolzar fermament. 


El contingut dels Pactes de la Moncloa inclou temes polítics, socials i econòmics. Des 
del punt de vista laboral, es pacta que el salari i les condicions laborals de la classe 
treballadora depenguin del creixement econòmic. 


Altres canvis importants incorporats pels Pactes de la Moncloa van ser el canvi del 
criteri sindical per a la negociació col.lectiva, ja no es parteix de l'IPC de l'any ante- 
rior, sinó de la inflació prevista, cosa que ha significat un espoli en els salaris dels 
treballadors i treballadores de més de 20 punts. Alhora, es va preveure la possibilitat 
de regular plantilles, permetent l'acomiadament del 590 de la plantilla en aquells ca- 
sos en els quals la pujada salarial superi en una empresa el 2096, incorporant alhora 
la possibilitat de contractació temporal i "l'ajustament" necessari de plantilles en les 
empreses en crisi. 


En definitiva, amb els Pactes de la Moncloa es va donar forma a la Constitució de 1978, 
que consagra la inviolabilitat de l'economia de mercat i del règim capitalista, incor- 
porant els nous valors i bases jurídiques del capitalisme modern, que van marcar 
l'aprovació posterior de l'Estatut dels Treballadors i Treballadores. 


L'Estatut dels Treballadors i Treballadores de 1980 


e Es redueix la indemnització per acomiadament improcedent, de 60 dies per any, 
amb límit de 5 anualitats, a 45 dies per any, amb límit de 3 anualitats i mitja 


Un cop debilitat el moviment obrer per la política de "consens" dels Pactes de la Moncloa, 
la CEOE i el partit de govern que representava el franquisme reformista, la UCD, van pac- 
tar amb la UGT l'Acord per a l'elaboració de l'Estatut dels Treballadors i Treballadores, en 
l'Acord Marc Interconfederal. 


L'Estatut dels Treballadors i Treballadores és una actualització dels múltiples decrets pro- 
mulgats des de 1977, fent un salt qualitatiu en consagrar com a Llei de dret necessari tots 
aquests decrets, i aprofundeix en la retallada de drets per a la classe treballadora. 


Com a exemple paradigmàtic, la indemnització per acomiadament improcedent, passa de 
60 dies per any treballat amb un límit de 5 anualitats, a 45 dies amb el límit de 3 anualitats 
i mitja. Alhora, es va reforçar el poder empresarial mitjançant la possibilitat legal d'aplicar 
la mobilitat funcional i geogràfica, la flexibilitat dels horaris i el calendari, i es van atorgar 
nous poders legals a l'empresari en l'organització del treball. 

La Reforma de L'Estatut dels Treballadors i Treballadores de 1984 


e S'incorporen nous tipus de contractes eventuals i precaris, a més de retirar els 
límits als contractes temporals que existien anteriorment. 


Als pocs anys de l'aprovació de l'Estatut dels Treballadors i Treballadores es va crear 
el govern de l'Estat amb el PSOE, el 1982, que en pocs anys va demostrar el seu poder 
de silenciar les veus sindicals alternatives, que van intentar protestar per les contínues 
retallades en els drets laborals, i per les salvatges reestructuracions industrials que es 
van dur a terme des del govern de Felipe Gonzàlez. 


La Reforma Laboral de 1984, pactada amb el sindicat UGT, va significar el cop definitiu 
per a acabar amb l'estabilitat en l'ocupació i generalitzar la precarietat que, a més, 
va augmentar amb l'aprovació de diversos decrets que van incorporar nous tipus de 
contractació eventual, a més de trencar les limitacions imposades a la contractació 
temporal (concretament al "contracte de foment de l'ocupació") que existien des de 1981. 


Aquesta reforma, en el marc de la majoria absoluta del PSOE, va significar l'extensió de la 
temporalitat i la seva normalització a les empreses, permetent fer contractes eventuals 
per a llocs de treball estables i permanents. 


XX Xe 


Reformes i pacte social: 32 anys de retallades laborals. 


2. 
La gran Reforma Laboral de 1994 
i l'aparició de les ETT 


e Legalització del prestamisme laboral, les ETT 

e Augment del període de prova pel personal no qualificat de 15 dies a 2 mesos 
e Nova ampliació dels contractes temporals, amb més tipus de contractes 
d'obra i eventuals. 

e Incorporació del contracte d'aprenentatge, sense cotització a la Seguretat Social. 
e Ampliació dels casos d'aplicació de "l'acomiadament objectiu", amb 
indemnització de 20 dies per any treballat. 

e Legalització de l'acomiadament dels treballadors i treballadores en situació 
de baixa mèdica. 


L'any 1994 el PSOE governava novament amb majoria absoluta a l'Estat espanyol, i 
va portar endavant, segurament, la reforma de la normativa laboral més important i 
àmplia (sense tenir en compte la de 2012), que va afectar pràcticament tots els as- 
pectes fonamentals del marc jurídic de la relació laboral: la remuneració, la jorna- 
da, l'estructura de la negociació col.lectiva, i la forma d'acomiadament, entre d'altres. 
Aquesta reforma significa la modificació de la meitat del text vigent de l'Estatut dels 
Treballadors i Treballadores de 1980. El text ni tan sols va comptar amb el suport de 
CCOO i UGT. 

Les Empreses de Treball Temporal 


La contractació de treballadors i treballadores amb la finalitat de cedir-los temporalment 
a altres empreses, l'anomenat "prestamisme laboral", havia estat prohibit a tot Europa 
des de principis del moviment obrer. Ja les primeres lleis laborals del segle XX de tot el 
continent qualificaven aquestes pràctiques de "tràfic il-legal de mà d'obra", que atemptava 
contra els drets fonamentals dels treballadors i treballadores. 


A l'Estat espanyol tot prestamisme laboral va estar prohibit per l'Estatut dels Treballadors 
i Treballadores de 1980, situació que es va mantenir fins a la Reforma Laboral de 1994, any 
en què es va crear una "excepció" a aquesta norma amb l'aprovació de la llei de les Empre- 
ses de Treball Temporal (ETT). 


La pròpia llei defineix les ETT com a "aquella cuya actividad consiste en poner a dispo- 
sición de otra empresa usuaria, con caràcter temporal, trabajadores y trabajadoras por 
ella contratados". És a dir, el funcionament és senzill: una empresa (ETT) contracta un 
treballador/a per cedir-lo a una tercera empresa, que és la que realitzarà les funcions 
d'empresari i direcció. Per tant, existeixen dos empresaris, un fictici (l'ETT) i un de real 
(lempresa usuària). 


Tot i que a la pràctica no es duia gaire a terme en moltes ocasions, la llei de 1994 obligava 
que la remuneració havia de ser com a mínim igual a la del Conveni Col.lectiu de l'empresa 
usuària, i havia d'incloure la part proporcional corresponent al descans setmanal, les pa- 
gues extraordinàries, festius i vacances, prohibint que l ETT cobrés al treballador/a cap 
quantitat en concepte de selecció, formació o contractació, entre d'altres característiques, 
ja que els casos concrets en què poden contractar-se treballadors/es a través d'ETT són 
únicament per satisfer necessitats temporals de l'empresa usuària en casos molt concrets. 


Fruit d'aquest sistema triangular, els treballadors/es d'ETT viuen una realitat laboral dife- 
renciada dels seus companys i companyes de feina contractats directament per l'empresa 
usuària. Aquest fet comporta: 


e Problemes de sindicació i organització: els treballadors d'ETT normalment van rotant 
d'empresa, fet que dificulta la seva organització als centres de treball i, alhora, només 
passen puntualment per l'ETT, on es troben els seus teòrics companys d'empresa. Aquest 
fet condiciona i facilita uns nivells molt baixos de sindicació. 


e Problemàtiques de prevenció de riscos laborals: pels mateixos factors anteriors i amb 
l'afegit de canviar constantment de feina, fan que aquests treballadors/es comptin amb 


una taxa de sinistralitat molt més alta que la resta de la població activa. 


e Precarietat i temporalitat: aquests dos factors són intrínsecs a unes feines que poden 
durar dies, setmanes o pocs mesos, amb rotació constant i contractes de curta durada. 

e No respecte al principi d'igualtat: la llibertat d'acció que es dóna a aquestes empreses, 
transformades en noves fonts d'ocupació, responsabilitat que l'Estat no assumeix, suposa 
que en els criteris de selecció de personal no tenen l'obligació de respectar el principi 
d'igualtat, és a dir, es poden regir pels criteris sexistes que les empreses que contracten 
decideixin. 


Les Empreses de Serveis 


És un cas nou i en expansió a l'Estat espanyol, també anomenades empreses de mul- 
tiserveis, de serveis múltiples o de gestió integral de serveis (en anglès, outsourcing 
global). La seva expansió es dona a partir de la reforma de la Llei d'ETT de 1999, que 
principalment va igualar el salari dels treballadors/es d'ETT i els de l'empresa princi- 
pal. Han estat qualificades com a "ETT encobertes", actuant com una "fugida del dret", 
ja que fan "competència deslleial" a les ETT. 


Són empreses que, sense tenir llicència d'ETT, cedeixen treballadors i treballadores a 
l'empresa usuària, sota la ficció que es tracta d'una subcontractació. Però els treballa- 
dors i treballadores cedits estan sotmesos a l'empresa usuària, sense que l'empresa 
de servei tingui cap estructura, més que la de cedir aquesta persona. 


S'ofereixen, per tant, com si fossin subcontractacions, però a la pràctica cedeixen tre- 
balladors i treballadores sense haver d'atenir-se ni al sou ni al conveni de l'empresa 
principal, fet que redueix els costos de les empreses usuàries en detriment dels drets 
salarials i laborals dels treballadors/es. 


Acomiadaments més "barats" 


La reforma de 1994 també va reduir considerablement la quantia de les indemnit- 
zacions per acomiadament a través de dues vies, la limitació dels salaris de tra- 
mitació i l'ampliació dels casos en què es pot aplicar "l'acomiadament objectiu". 


En aquest darrer cas, l'acomiadament objectiu (o per causes objectives), que 
compta amb una indemnització de només 20 dies per any treballat, l'empresari a 
partir de 1994 no cal que demostri pèrdues per a poder aplicar-lo, sinó que pot 
al-legar una simple "necessitat de reorganitzar l'empresa" per a ser "més com- 
petitiva" en el mercat, i que el treballador o treballadora ja no és genèricament 
"necessari". 


L'acomiadament de les dones encara surt més econòmic a les empreses, ja que 


normalment treballen menys hores i per aquest temps de treball, cobren menys 
que els seus companys homes, i alhora tenen menys antiguitat. 

3. 
L'abaratiment de l'acomiadament (1997) 
i El Decretazo del PP de 2002 


La Reforma Laboral de 1997 


e Es crea el nou contracte de foment de la contractació indefinida, que rebaixa 
la indemnització per acomiadament improcedent a 33 dies per any treballat, 
amb un límit de 24 mensualitats. 

e S'amplien encara més les possibilitats d'acomiadament objectiu, amb una 
indemnització de 20 dies per any treballat. 

e Els treballadors i treballadores en situació de baixa mèdica que són 
acomiadats no continuaran rebent la prestació d'Incapacitat temporal, sinó la 
d'atur (normalment més baixa). 

e Augment de les bonificacions a la Seguretat Social per a les empreses. 


La Reforma de 1997 va ser pactada pel govern de José María Aznar, amb CCOO, UGTi 
la CEOE, argumentant que la mesura de rebaixar la indemnització per acomiadament 
de 45 dies per any amb el límit de 42 mensualitats a 33 dies per any amb el límit de 24 
mensualitats, es fonamentava en combatre la precarietat, situada en uns nivells del 
3390, amb el suposat objectiu que el 2000 els nivells de precarietat quedarien reduits 
a la meitat. Però la temporalitat i la precarietat no només no es van reduir, sinó que 


Reformes i pacte social: 32 anys de retallades laborals. 


no han parat de créixer a l'empara d'aquests nous contractes. 


Aquesta nova reforma va precaritzar encara més les relacions laborals partint de 
rebaixar les indemnitzacions empresarials per l'acomiadament, que s'ha convertit 
pràcticament en gratuit per les bonificacions que han rebut els empresaris per a 
aquesta modalitat de contractació. 


El Decretazo del PP del 2002 


e Enduriment de les condicions per a l'accés a les prestacions d'atur. 


El Decretazo va endurir les condicions per a l'accés a les prestacions d'atur en ge- 
neral i sobretot la dels treballadors/es agraris, i també va intentar abolir els salaris 
de tramitació. Contra aquesta darrera mesura es va convocar el 20 de juny 2002 una 
jornada de Vaga General, que va ser un èxit total arreu el territori, aconseguint final- 
ment mantenir els salaris de tramitació. 


", 


dl GENERAL 


discuipin les molèsties... 
estem defensant els nostres drets 

4. 
Les reformes de la Seguretat Social 
(1980-2007) 


La Seguretat Social (les pensions, com les d'invalidesa, viduitat o jubilació) és un terreny 
especialment sensible socialment, ja que afecta les rendes de les capes socials més 
vulnerables. 


Malgrat aquest fet, els diferents governs espanyols posteriors al franquisme han anat 
promulgant lleis que han anat dificultant l'accés de la població a les prestacions, a més 
de redefinir els càlculs de les pensions per a aconseguir importants reduccions en les 
quanties que finalment reben els pensionistes. 


La Seguretat Social a l'Estat espanyol ha viscut en les darreres dècades diverses reformes, 
ja des dels famosos Pactes de la Moncloa de finals dels anys 1970. En cadascuna de les 
modificacions legals, els mateixos agents socials signants (Govern, patronals i sindicats 
CCOO i UGT) han argumentat els canvis sobre la base d'unes suposades "millores" 
difíciiment apreciables. Alhora han defensat les contínues retallades en prestacions i 
drets socials apel-lant a la "responsabilitat" de la ciutadania per contenir un suposat 
dèficit públic de la seguretat social -que només perceben les visions més catastrofistes i 
conservadores-, i fer, a la fi, "sostenible" el sistema. 

Aquesta tendència continuada a l'enduriment de les condicions per a percebre prestacions i a 
la seva reducció progressiva ha tingut en els darrers anys una preocupant acceleració amb allò 
establert als Pactes de Toledo de 1995 i l'Informe de la Comissió Europea de 2003. La filosofia 
de fons d'aquesta tendència, marcada a nivell internacional per l FMI, és aconseguir en el 
marc europeu retardar al màxim l'edat de jubilació per augmentar les cotitzacions, endurir les 
condicions per a accedir a les pensions per a reduir-ne les persones beneficiàries i disminuir la 
quantitat a percebre de les prestacions d'atur, jubilació, viduitat o incapacitat. En definitiva, per a la 
majoria de la població significa treballar més anys per a percebre menys prestacions. 


Alhora, en les mateixes reformes legals es van reduint les aportacions empresarials als fons de la 
Seguretat Social, mentre any rere any, fins i tot els informes més conservadors, coincideixen que 
el sistema de la Seguretat Social està garantit a l'Estat espanyol com a mínim per a tres dècades, 
i cada any es donen importants superàvits. 


Les principals reformes en aquesta matèria han estat: 


e Es modifica la forma de càlcul de la prestació de jubilació, passant de tenir en compte les 
cotitzacions dels darrers 2 anys a calcular la prestació segons les cotitzacions dels darrers 8 
anys. Aquest canvi va suposar una reducció important de les quanties de prestacions de jubilació 
reconegudes. 


e S'augmenten els anys de cotització mínims per a accedir a la jubilació, passant de 10 anys a 15 
anys. Aquest enduriment del requisit va significar deixar fora de les prestacions les persones amb 
menys anys de cotització, sobretot dones. 


997 


e Va suposar un nou augment dels anys de cotització mínims per a accedir a la jubilació, passant 
de 10a 15 anys i, per tant, deixant cada vegada més col.lectius fora de la protecció social. 


e Va limitar a incentivar el retard l'edat de la jubilació, modificant també els coeficients reductors, 
i reduint lleument les prestacions. 


Amb tots aquests canvis, les dones tornen a ser les més perjudicades, ja que són 
les que perceben menys pensions contributives, és a dir, majoritàriament reben 
prestacions no contributives i de menor quantia. Alhora, les seves vides laborals 
tenen més llacunes i menys anys de cotització. Així, moltes de les mesures les 
afectaran amb més duresa, deixaran més dones fora de la percepció de les pensions, 
en percebran de molt baixes, i la seva jubilació serà molt més precària. 

La darrera Reforma de 2007 


e S'augmenta fins a 15 anys reals el mínim de cotització per a accedir a la jubilació. 
e Enduriment de les condicions per a l'accés a la jubilació parcial. 

e S'introdueix la possibilitat de la viduitat per a les parelles de fet, però molt 
més restrictiva que per als matrimonis legals. 

e Reducció de les quanties per a les prestacions d'invalidesa permanent. 


La darrera gran Reforma, de 2007, va ser una reforma global de diferents aspectes de 
la Seguretat Social, incidint principalment en les prestacions per jubilació, viduitat i 
incapacitat, realitats que afecten àmplies capes de la societat. 


La Jubilació. En el període mínim de cotització per a optar a la jubilació, la reforma 
augmenta en 775 dies (més de dos anys) la cotització exigida per a percebre la 
pensió contributiva de jubilació, passant dels antics 4.700 dies (ja que s'assimilaven 
les cotitzacions de les pagues extra) als actuals 5.475 dies (exactament 15 anys). 
Aquest enduriment dels requisits ha afectat principalment els col-lectius de dones i 
els treballadors i treballadores immigrats nacionalitzats, que pateixen la majoria de 
contractes temporals, parcials o en l'economia submergida, i acostumen a arribar a 
l'edat de jubilació amb períodes curts de cotització. 


La Jubilació Parcial. La jubilació parcial, creada per preservar els drets dels 
treballadors/es en processos d'acomiadaments col.lectius, ha estat un altre dels 
àmbits afectats per la reforma amb un enduriment general dels requisits per accedir- 
hi. En gran part dels expedients de regulació dels darrers anys s'ha utilitzat aquesta 
modalitat de la jubilació que beneficiava els treballadors/es, en poder avançar als 60 
anys la jubilació mantenint la cotització i la pensió de jubilació ordinària, establerta 
als 65 anys. 


L'enduriment en els requisits de la jubilació parcial ha consistit en l'augment de 


l'edat mínima dels 60 als 61 anys (mantenint els 60 anys per als treballadors i 
treballadores "mutualistes", els que han cotitzat abans de 1967), a més, es redueix 

el percentatge màxim de limitació de la jornada de jubilació parcial del 8590 al 7590, 
s'augmenta el període mínim de cotització exigit per a accedir-hi, de 15 a 30 anys, i 
es demanen 6 anys d'antiguitat a la mateixa empresa. 


Tenint en compte que la vida laboral de les dones és més curta, i amb més processos 
de baixa per questions de cura i assistència de la llar, caldran més anys de vida 
treballada per a accedir a una mínima jubilació, que finalment serà més baixa en 
quantia, i alhora aquestes no seran compensades. 


Per una altra banda, hi ha un gran gruix de població femenina que està activa, però 
sense contracte, formen part del treball submergit, no cotitzen, no tenen dreta 
Seguretat Social, ni a baixa per accident o malaltia, i en el seu futur no tindran 
dret a percebre cap tipus de prestació per no complir el requisits que legalment 
s'estableixen. 


La incapacitat permanent. En aquest àmbit l'acord declara que el seu objectiu és 
evitar que la incapacitat permanent és converteixi en una via d'accés a la pensió de 
persones amb cotitzacions insuficients. Amb l'argumentació d'evitar aquest "frau", 
s'estructura un nou mecanisme de càlcul de les diferents pensions d' incapacitat 
permanent per malaltia comuna a través d'augmentar la dependència de la quantia 
de la pensió respecte a les anteriors cotitzacions del treballador o treballadora. 


Fins a l'actualitat, el càlcul de la quantia d'aquestes pensions per malaltia comuna 
venia donat perla cotització en els darrers 8 anys des de la declaració de la incapacitat 
permanent. Amb la nova reforma es determina la base reguladora respecte al 
conjunt de la vida laboral i es fa dependre la quantitat a percebre del mecanisme de 
càlcul de la jubilació, cosa que representa la introducció de la necessitat d'uns anys 
mínims de cotització per a poder percebre la pensió d'incapacitat en la seva totalitat, 
i Una reducció progressiva d'aquesta segons els anys de cotització. 

5. 
La Reforma Laboral, 
de la Negociació Col-lectiva i de la 


Seguretat Social de Zapatero 
(2010-2011) 


e Ampliació de les possibilitats de no complir el Conveni Col.lectiu. 

e El contracte amb acomiadament de 33 dies, amb un límit de 2 anualitats, 
s'estén a quasi tots els col-lectius. 

e L'empresari pot acomiadar amb 20 dies per "possibles pèrdues futures". 
e Ampliació de l'edat de jubilació als 67 anys. 

e Reducció general de les pensions en un 2099. 

e Eliminació de les darreres limitacions a les ETT. 


Pressionat pels "mercats" des de maig de 2010, el president espanyol Zapatero va portar 
a terme en poc més d'un any i mig tres grans reformes, la laboral de juny de 2010, la de 
la Negociació Col-lectiva i la de la Seguretat Social d'agost de 2011. Les tres reformes van 
representar una aposta per precaritzar les condicions laborals de la població. 


La Reforma Laboral de 2010 va significar l'extensió del contracte amb indemnització de 33 dies 


per any treballat (amb topall de 24 mensualitats) a pràcticament tota la població, mantenint 
formalment el contracte antic de 45 dies per any (amb topall de 42 mensualitats). 

Alhora, es va permetre a les ETT actuar en àmbits laborals fins ara prohibits, com la 
construcció, atenent a la gran sinistralitat que sempre acompanya a aquestes ETT. 

Es van introduir mesures perquè les empreses no complissin el Conveni Col.lectiu, però amb 
necessitat de pacte amb els seus treballadors i treballadores, i sense afectar en molts casos 
la reducció del salari. 


Finalment, es va facilitar l'acomiadament objectiu amb indemnització de 20 dies per any (amb 
topall de 12 mensualitats) basant-se en possibles pèrdues futures de l'empresa. 


Alhora, es va dur a terme la més important reforma de la Seguretat Social, que no només va 
ampliar l'edat de jubilació de 65 a 67 anys, sinó que va introduir nous càlculs que han reduit el 
2099 de les prestacions de jubilació i invalidesa. 


Pel que fa a mesures de contractació basades en la paritat, en els nous contractes formatius, 
s'obligà a la paritat equilibrada entre homes i dones, vinculats a l'empresa mitjançant 
els contractes formatius: presentada com a mesura per potenciar l'ocupació en el sector 
femení, se sotmet la dona a igualar la precarietat que pateixen els homes o els joves, atesa la 
naturalesa d'aquests tipus de contractes. 

6. 
L agressiva Reforma Laboral de Rajoy 
com a canvi radical de model 


(2012) 


e L'empresa podrà acomiadar amb la indemnització mínima de 20 dies si té tres 
trimestres de disminució d'ingressos. 

e Es rebaixa la indemnització de 45 a 33 dies per a tots els contractes, inclosos els ja 
vigents anteriorment. 

e Contracte d' 1 any de prova per a empreses de menys de 50 treballadors i treballadores. 
e Possibilitat de l'empresari de modificar unilateralment salari, jornada, torns i lloc de treball. 
e L'empresari pot no aplicar el Conveni Col-lectiu en relació a salaris i altres drets si té dos 
trimestres de disminució d'ingressos. 

e En cas de no signar-se un nou Conveni Col.lectiu, l'anterior deixarà de tenir vigència dos 
anys després del seu termini formal. 

e Supressió dels salaris de tramitació. 

e Les ETT podran portar a terme tasques pròpies de l'INEM. 


Segurament, la reforma laboral de l'11 de febrer de 2012 és la més agressiva de les 
quals s'han portat a terme a l'Estat espanyol des de la mort del dictador Franco. Les 
anteriors reformes resten petites davant d'una modificació que és un canvi radical en 
els drets laborals tal com s'entenien fins a data d'avui. 

Aquesta Reforma modifica tots els àmbits de la relació laboral, tals com: 


e Contractació: Es crea un nou contracte de treball aplicable a les empreses de 
menys de 50 treballadors, que significa el 9590 de les empreses de l'Estat espan- 
yol, en un concepte molt ampli de suport als "emprenedors/-es". Aquest contracte 
tindrà, no només bonificacions escandaloses, sinó, a més, 1 any de període d'atur, 
en què es podrà acomiadar al treballador o treballadora sense cap causa, i sense 
cap indemnització, reduint, fins i tot, la finalització de contracte dels contractes 
temporals (8 dies per any treballat). Aquest contracte és la màxima expressió fins 
ara de l'acomiadament gratuit i sense causa, que és el model pel qual aposta la pa- 
tronal, i tot apunta que a partir d'ara aquest serà el contracte més utilitzat a l'Estat 
espanyol. 


Alhora, la resta de treballadors i treballadores veuran com desapareix el contracte 
indefinit amb indemnització de 45 dies per any treballat, amb topall de 42 mensua- 
litats, passant a existir només el de 33 dies per any treballat, amb 24 mensualitats 
de topall. Aquesta nova indemnització també s'aplicarà a partir de febrer de 2012 a 
tots els contractes anteriors a la reforma. 


Falsa idea que les bonificacions més elevades que reben les empreses per con- 
tractar dones, n'augmentaran l'ocupació: Quan tot està bonificat la bonificació no 
serveix per a afavorir la contractació. No és una mesura que afavoreixi les dones, 
sinó que afavoreix els empresaris. 


e Condicions de treball: La nova norma permet a les empreses no aplicar el Conve- 
ni Col.lectiu (tant el de sector com el propi) en temes tan sensibles com el salari, els 
torns o la jornada, si tenen simplement dos trimestres de disminució d'ingressos. 
La llei especifica que només serà disminució d'ingressos i, per tant, una empre- 
sa amb beneficis milionaris podrà no aplicar el Conveni per una simple reducció 
d'ingressos temporal. 


Alhora, es podran signar Convenis Col-lectius d'empresa que paguin menys i tin- 
guin menys drets que els Convenis Col:lectius de sector, provincials, autonòmics 
o estatals. Per tant, ja no hi haurà un mínim de drets de sector, que les empreses 
podran anar millorant, sinó que es crea la competència entre empreses del sector 
a veure qui ofereix el salari més baix i les condicions més precàries. 

En cas que els treballadors i treballadores, i l'empresa no arribin a un acord sobre 
la nova negociació d'un Conveni, aquest desapareixerà als dos anys de finalitzar, 
deixant aquests treballadors/es sense Conveni propi. Abans sempre se'n conser- 
vava l'anterior fins a la signatura d'un de nou. Per tant, aquesta reforma farà que 
els treballadors i treballadores tinguin pressa per signar un Conveni nou, i sempre 
a la baixa, ja que l'empresari , pel sol fet de guanyar temps i no signar-lo, el faria 
decaure deixant sense drets els treballadors/es. 

e Discriminació salarial: En dos anys cap de les mesures per fomentar l'ocupació 
femenina ha promogut variacions: la taxa de diferència salarial a la UE reflecteix en 
el sector públic un 1596 inferior, en el sector privat un 2590 inferior. Treballar 53 dies 
més per a rebre el mateix salari. A l'Estat espanyol la taxa és de les més elevades de 
la UE. Amb la crisi sembla que es redueixen les diferències, però no perquè millorin 
les condicions de les dones, sinó perquè han empitjorat les dels homes. En els llocs 
on hi ha taxes més altes d'ocupació femenina hi ha més diferències salarials, com al 
Principat de Catalunya, per exemple. 


e Acomiadament: No només es redueix l'acomiadament de la quantia de 45 dies per any 
a 33, per a tots els treballadors i treballadores (els que tenien contracte abans i els nous), 
sinó que, a més, es facilita de forma espectacular l'acomiadament objectiu amb 20 dies 
per any treballat (amb 12 mesos de topall). L'empresari per a aplicar-lo només hauria de 
demostrar tres trimestres de disminució d'ingressos, fet que li permetria sorprenentment 
acomiadar tota la gent que vulgui amb la indemnització mínima. 

Finalment, se suprimeixen els salaris de tramitació, que penalitzaven els empresaris als 
quals es declarava l'acomiadament improcedent havent de pagar els salaris del treballa- 
dor o treballadora acomiadat fins a la data de reconeixement de la improcedència. Sense 
aquests salaris de tramitació els treballadors/es més precaris no tindran cap benefici en 
denunciar un acomiadament de 20 dies per any, ja que la diferència amb els 33 serà petita. 
l alhora els empresaris tendiran a pagar les indemnitzacions mínimes, sabent que si els 
condemnen només hauran de pagar el que haurien d'haver pagat des del primer dia. 


En definitiva, la Reforma Laboral de 2012 és l'agressió més important als drets dels treba- 
lladors i treballadores en els darrers 30 anys, pel que significa de modificació del model de 
relacions laborals i drets en tots els àmbits. 

1: 
Les properes reformes 
que encara ens esperen 


Propostes: 


e Nova reducció de les indemnitzacions per acomiadament, a 20 dies per any treballat. 
e Progressiva desaparició de l'aplicació dels Convenis Col-lectius. 

e Noves reduccions en les cotitzacions empresarials de la Seguretat Social. 

e Augment de l'edat ordinària de jubilació als 70 anys. 

e Canviar la forma de càlcul de les prestacions de jubilació per reduir-ne les quanties. 
e Eliminar la prestació de viduitat per a les parelles no dependents econòmicament. 


És evident que l'agressivitat de la Reforma Laboral de 2012 no significa que en els pro- 
pers anys no tornem a tenir noves i més contundents Reformes Laborals. Estem davant 
d'un objectiu clar, acabar amb els drets laborals, els Convenis Col-lectius, les indemnit- 
zacions per acomiadament o les prestacions de la Seguretat Social, i en aquesta direcció 
van fent els passos. 

Les principals propostes de la patronal per als propers anys són: 
Proposta de nova reducció en les indemnitzacions per acomiadament 


La patronal ha arribat a proposar un únic contracte fix aplicable a tots els treballadors i tre- 
balladores amb una indemnització única de 20 dies per any treballat (o fins i tot inferior), per 
a "igualar" treballadors/es temporals i fixos. La proposta oblida, però, que es calcula que prop 
del 9096 dels contractes temporals estan realitzats en frau de llei (ja que els casos on és aplica- 
ble un contracte temporal són molt restrictius, només per a feines realment temporals) i, per 
tant, també tindrien la indemnització de 45 o 33 dies per any treballat. 


Progressiva desaparició de l'aplicació dels Convenis Col-lectius 


La patronal proposa mesures per a no veure's limitada pels drets reconeguts als Convenis 
Colllectius. 


Proposta de noves reduccions en les cotitzacions empresarials a la Seguretat Social 


Aquest debat es dóna tot i les reiterades reformes de la Seguretat Social, que redueixen les 
pensions a l'empara de l'argument que les cotitzacions no són suficients per a "garantir-ne la 
continuitat". 

En tot cas, és evident que si la caixa de la Seguretat Social deixa d'ingressar quanties impor- 
tants, les prestacions que paga la citada caixa hauran de reduir-se, en quantia o en beneficiaris. 


En el terreny de la Seguretat Social també s'han donat propostes de noves reformes, que prin- 
cipalment han estat: 


La manca d'ingressos a la Seguretat Social va en perjudici de determinades prestacions de les 


quals les dones en són beneficiàries. 


Proposta d'augment de l'edat ordinària de jubilació als 70 anys 
(Actualment és als 65-67 anys). 


Aquesta mesura podria ser aplicada a tots els treballadors i treballadores, o a certs sectors, i 
augmentaria el número de cotitzants, reduint les prestacions a pagar. 


Proposta de canviar la forma de càlcul de les prestacions de jubilació per a reduir- 
ne les quanties. 


Concretament, es proposa d'augmentar els anys de cotització a tenir en compte per a fer el 
càlcul de la prestació, passant dels actuals 15-25 anys, a tota la vida laboral. Com que la gran 
majoria de la població té cotitzacions més altes els darrers anys, les prestacions reconegudes 
són més baixes amb aquesta mesura. 


Reformes i pacte social: 32 anys de retallades laborals. 


8. 
Conclusions 


En els darrers anys una bateria de missatges des dels mitjans de comunicació han fet 
arribar a les nostres cases que la situació de crisi econòmica només podrà ser superada 
suposadament amb unes Reformes Laborals. L'objectiu és clar: acabar amb els drets 
laborals, acusant-los de crear més crisi. 


Segons els analistes, periodistes, ministres i representants de la patronal, l'atur de més 
d'1 milió de persones als Paisos Catalans seria causat per un "acomiadament massa 
car" i per Convenis Col.lectius "massa rígids", i que les altes taxes de temporalitat dels 
contractes es podrien solucionar amb contractes fixes "més flexibles". 


En els darrers dos anys s'han sumat dues noves Reformes Laborals a les 52 anteriors 
des de 1980, que sempre han afirmat combatre l'atur i la precarietat amb l'abaratiment 
de l'acomiadament, i amb nous contractes precaris. 


Però una anàlisi de les anteriors reformes laborals de 1984, 1994, 1997, 2001, 2006 i 2010 


demostra clarament el contrari. Les taxes d'atur històriques que vivim són precisament 
consequència d'unes reformes normatives que han fet que el cost de l'acomiadament 

sigui cada vegada menor i en molts casos pràcticament gratuit, com en el cas dels 
contractes temporals, els becaris, l'economia submergida o els falsos autònoms, per 
exemple, sectors que agrupen àmplies capes de la població i, més encara, amb el nou 
contracte del 2012, amb un any de període de prova i indemnització nul-la. 


l tampoc es pot ocultar per més temps que les altes taxes de precarietat dels Pai- 
sos Catalans, rècord a tot Europa, són producte dels contractes temporals que han 
anat creant els governs espanyols en les darreres dècades i, sorprenentment, sota 
l'argumentació de "combatre la temporalitat". 


Cap de les mesures que ha aprovat la Reforma Laboral de 2012 té com a objectiu com- 
batre la precarietat ni l'atur. Ben al contrari, aquestes mesures incidiran en un aug- 
ment de la precarietat i l'atur per a les classes populars catalanes, realitat que com- 
porta més sinistralitat laboral, en el marc a més de reduccions en les prestacions de 
la Seguretat Social. 


També cal destacar que no només ens trobem davant d'anys de retallades laborals i 
socials, sinó que tenim al davant una altra forma de precarietat, que no és nova, però 
que s'està agreujant de forma preocupant, és la crisi de les cures. Les dones, malgrat 
la seva incorporació al mercat de treball, també es dediquen plenament a les tasques 
de cura i assistència de la llar, i de la família, treball reproductiu, gratuit, que l'estat 
s'estalvia i que les dones assumeixen com el seu rol socialitzador natural, sense que 
els sigui reconegut. 


Per tant, i tal com ja va passar els anys 1984, 1994, 1997, 2001, 2006 i 2010, la nova Re- 
forma Laboral, única i exclusivament, busca augmentar el benefici empresarial, a costa 
de la devaluació de les condicions de vida de la classe treballadora, que comptarà amb 
menys drets laborals, menys pensions i menys capacitat de control sobre la riquesa 
que produeix. 


En aquest context, també cal denunciar el paper que fins a dia d'avui han jugat els 
sindicats grocs CCOO i UGT. Tot i la darrera convocatòria de vaga del 29 de març de 
2012, la resposta d'aquests sindicats gairebé mai ha respost a una voluntat d'oposar 
un veritable rebuig a aquest procés de retallades de drets laborals ni mostrar cap mena 
de combativitat, sinó que en la major part dels casos ha estat pensada per justificar les 
quantioses subvencions que reben aquests sindicats i per intentar evitar el descrèdit 
absolut de les seves cúpules i del seu model de sindicalisme pactista. 


Per tant, cal organitzar el rebuig a aquesta contrareforma laboral i a totes les anteriors, 
i socialitzar la idea que per aturar la seva aplicació no hem de delegar la nostra con- 
fiança als sindicats oficialistes, sinó que cal organitzar una lluita nítidament rupturista 
i anticapitalista per la defensa dels drets socials (serveis públics, desnonaments, etc.)i 
dels drets laborals (expedients, deslocalitzacions, contrareforma laboral, etc.). 


Reformes i pacte social: 32 anys de retallades laborals. 


Per a aconseguir-ho: 


e Cal seguir lluitant en l'espai sindical alternatiu arreu dels Paisos Catalans, tant 
a través de la Coordinadora Obrera Sindical (COS), com a través del treball comú i 
unitari amb la resta de sindicats combatius que treballen i tenen implantació en el 
nostre territori. 


e Cal seguir avançant en l' organització d'assemblees populars coordinades, tant a 
nivell de barri com a nivell de lloc de treball, per tal que aquests espais esdevinguin 
pols de lluita obrera que superin el pactisme dels sindicats oficials i que plantegin 
noves formes de lluita contra l'ofensiva neoliberal, basades en la desobediència a 
les seves lleis i dictàmens, en la resistència contra l'ofensiva neoliberal i en l'acció 
directa contra l'estat, la patronal i la banca. 


e Cal que aquests espais exerceixin també de pols de contrapoder, construint i es- 
tenent punts d'informació laboral, cooperatives d'autogestió, xarxes de suport entre 
treballadors i treballadores, o xarxes de resistència als desnonaments i a la usura 
financera. 


e Cal avançar en la confluència de les lluites pels serveis públics, tant dels i les seves 
treballadores com dels i les seves usuàries per enfrontar-se de forma unitària al 
mateix problema de degradació i la privatització encoberta. 


e Cal anar assentant les bases per organitzar una vaga general al marge de CCOO i 
UGT que aturi els sectors estratègics del país i que demostri una veritable capacitat 
d'incidència sobre la producció. Per fer-ho, cal desenvolupar més i millors mètodes 
de lluita, recollim les experiències d'altres territoris i teixim al llarg del país una ca- 
pacitat de resposta obrera que compti amb la complicitat de tots els sectors en lluita 
i organitzats. 


XX Xeo 

